钦定古今图书集成/明伦汇编/氏族典/第093卷 > 《廖用贤尚友录》 > 俞通海
## 钦定古今图书集成/明伦汇编/氏族典/第093卷 > 《廖用贤尚友录》 > 俞通海

按《名山藏臣林记》，“通海，其先濠人。彭祖为群盗，从其
部李普胜军。普胜败，与其县人廖永忠等结船巢湖，
数与左君弼战，不胜而归船于太祖。黄墩之战，通海
斗尢力，爵万户。从渡江，拔采石，取太平。通海爵军总
管。攻取边湖、水阳、泾县、溧阳、固城湖、太平河三汊口，
已与蛮子中丞战，获一船火。元中丞军于水陆，取陈”
兆先，定台城及镇江诸县，通海皆有功。迁秦淮统军
元帅，寻迁行枢密院判官。汉将赵普胜陷池，据枞阳，
通海击其栅江营，追杀甚众，获巨舰数百，进复池，迁
佥枢密院事。已，通海战汉友谅于龙江，走之，又追之
于采石，矢中臂，论功第一，迁枢密院同知。从攻武昌，
迁中书省平章政事。巳，与吴士诚战，中流矢死。赠光
禄大夫，追封豫国公；巳改封虢国公，谥“忠烈。”通海沉
机简重，劳不矜能，严而有惠。卒无子。